કમનસીબે આજકાલ બુક રીડિંગ ની ટેવ છૂટતી જાય છે. વર્ષો પહેલા લોકો ખાસ લાઈબ્રેરી ની મેમ્બરશિપ રાખતા અને ત્યાં જઈને અલગ અલગ પુસ્તકો વાંચતા, પુસ્તકો ના કબાટો ભરેલા હોય તેમાંથી આપણે ગમતું પુસ્તક અથવા તો ગમતા લેખકનું કોઈ પુસ્તક બીજા કોઈ લઇ જાય એ પહેલા આપણે લઇ લઈએ એવી હોડ લાગતી ! પુસ્તકો વાંચવાથી આપણી અંદર જાણે-અજાણે જ્ઞાન અને વિવિધ જાણકારીઓ આવે છે જેના લીધે આપણે કોઈ ગ્રુપમાં હોઈએ અને કોઈ પણ વિષય પર ચર્ચા થાય તો આપણે એમાં ભાગ લઇ શકીએ છીએ. એક અજબ નો આત્મ-વિશ્ર્વાસ પેદા થાય છે, વાંચનના અનેક ફાયદાઓ છે માણસની પરિપક્વતા અને બુદ્ધિશક્તિ એક નવા આયામ પર પહોંચે છે.